Vienošanās Nr. 1
pie 2024. gada 20. augusta līguma Nr. DS-24-5292-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, [..], no vienas puses, un
Sabiedrība ar ierobežotu atbildību “ACBR”, reģistrācijas Nr.42403006225, turpmāk – Būvuzņēmējs, [..] no otras puses, pamatojoties uz 2024.gada 20.augusta līguma Nr. DS-24-5292-lī, turpmāk – Līgums, 12.1.,12.2, 13.4. un 22.2.punktu, kā arī uz Pasūtītāja Tehniskās komisijas 2024.gada 3.oktobra lēmumu (sēdes protokols Nr.48), noslēdz šādu vienošanos, turpmāk – Vienošanās:

1. Pagarināt Līguma 5.1.punktā paredzēto darbu izpildes termiņu par 8 (astoņām) kalendārajām dienām.
2. Izteikt Līguma 5.1.punktu šādā redakcijā:
“Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un specifikācijām, kā arī normatīvo aktu prasībām ne ilgāk kā 58 (piecdesmit astoņu) kalendāro dienu laikā no darbu uzsākšanas dienas.”
3. Būvuzņēmējs veic papildus darbu apjomu izmaiņas saskaņā ar Līguma 12.1.punktu, kā arī sākotnēji neparedzētus darbus saskaņā ar Līguma 12.2.punktu objektā “Jaunciema gatves seguma atjaunošana posmā no Mīlgrāvja tilta līdz Jaunciemam” saskaņā ar šīs Vienošanās pielikumā Nr.1 “Darbu daudzumu izmaiņu akts Nr.1” sadaļas “Ieslēdzamās pozīcijas” un pielikumā Nr.2 “Papildus darbu daudzumu un izmaksu saraksts Nr.1” norādīto darbu daudzumu, vienības cenu un darbu izmaksām, turpmāk – Papildus darbi. 
4. Ieslēdzamo Papildus darbu līgumcena saskaņā ar Līguma 12.1.punktu, kas attiecināma uz sākotnējo darbu daudzumu un izmaksu sarakstu, ir 3 545,50 EUR (trīs tūkstoši pieci simti četrdesmit pieci  euro un 50 centi), PVN 21% ir 744,56 EUR (septiņi simti četrdesmit četri euro un 56 centi), kopā 4 290,06 EUR (četri tūkstoši divi simti deviņdesmit euro un 06 centi) atbilstoši Vienošanās pielikumā Nr.1 “Darbu daudzumu izmaiņu akts Nr.1” darba izmaksu un apjoma sadalījumam. Papildus ieslēdzamo darbu izmaksas tiks segtas no budžeta programmas “Investīciju programmu realizācija”.

5. Papildus darbu līgumcena saskaņā ar Līguma 12.2.punktu, kas attiecināma uz sākotnēji neparedzētiem darbu veidiem, ir 1 507,60 EUR (viens tūkstotis pieci simti septiņi euro un 60 centi), PVN 21% ir 316,60 EUR (trīs simti sešpadsmit euro un 60 centi), kopā 1 824,20 EUR (viens tūkstotis astoņi simti divdesmit četri euro un 20 centi) atbilstoši Vienošanās pielikumā Nr.2 “Papildus darbu daudzumu un izmaksu saraksts Nr.1” norādītajam darba izmaksu un apjoma sadalījumam. Papildus darbu izmaksas tiks segtas no budžeta programmas “Investīciju programmu realizācija”.

6. Puses konstatē, ka Līguma summa, ņemot vērā šīs Vienošanās 4. un 5. punktā norādīto Līguma summas palielinājumu, ir 712 079,74 EUR (septiņi simti divpadsmit tūkstoši septiņdesmit deviņi euro un 74 centi), PVN 21% ir 149 536,75 EUR (viens simts četrdesmit deviņi tūkstoši pieci simti trīsdesmit seši euro un 75 centi). Līguma kopējā summa ir 861 616,49 EUR (astoņi simti sešdesmit viens tūkstotis seši simti sešpadsmit euro un 49 centi). 

7. Jautājumus, kas saistīti ar Papildus darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums.

8. Vienošanās nemaina citus Līguma noteikumus.

9. Vienošanās stājas spēkā tās parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

10. Vienošanās pamatteksts sagatavots uz 2 (divām) lapām. 

11. Vienošanai pievienots: pielikums Nr.1 “Darbu daudzumu izmaiņu akts Nr.1” uz 1 (vienas) lapas, pielikums Nr.2 “Papildus darbu daudzuma un izmaksu saraksts Nr.1” uz 1 (vienas) lapas un pielikums Nr.3 “Pasūtītāja Tehniskās komisijas 2024. gada 3. oktobra lēmuma (sēdes protokols Nr.48) izraksts” uz 2 (divām) lapām.

